Grigory Kulik

Grigory Ivanovich Kulik (; ; 9 November 1890 – 24 Ogos 1950) ialah seorang panglima tentera Soviet dan Marsyal Kesatuan Soviet yang berkhidmat sebagai ketua  Direktorat Utama Artileri Tentera Merah dari tahun 1937 sehingga Jun 1941.

Dilahirkan dalam keluarga petani Ukraine berhampiran Poltava, Kulik berkhidmat sebagai pegawai artileri dalam Tentera Darat Imperial Rusia semasa Perang Dunia Pertama. Apabila Revolusi Rusia meletus, beliau menyertai Bolshevik dan Tentera Merah. Beliau bertempur bersama Joseph Stalin di Pertempuran Tsaritsyn semasa Perang Saudara Rusia dan dengan cepat menjadi salah seorang jeneral kegemaran Stalin. Pada tahun 1937, beliau dilantik sebagai ketua Direktorat Utama Artileri. Kulik mempunyai pandangan yang sangat konservatif dalam teknologi dan teori ketenteraan. Beliau merupakan penentang kuat terhadap pembaharuan Marsyal Mikhail Tukhachevsky dan teori operasi mendalam beliau, serta menolak inovasi seperti kereta kebal T-34, kereta kebal KV-1, dan sistem artileri roket Katyusha.Moorehouse, Roger (2014) The Devils' Alliance: Hitler's Pact With Stalin, 1939-1941, hlm. 222-23. Basic Books, NY

Kulik dilantik sebagai Timbalan Pertama Komisar Rakyat untuk Pertahanan pada tahun 1939, dan kemudiannya mengambil bahagian dalam Pencerobohan Soviet ke atas Poland. Pada tahun 1940, beliau dilantik sebagai Marsyal Kesatuan Soviet. Kepimpinan beliau yang lemah semasa Perang Musim Sejuk di Finland dan pencerobohan Jerman ke atas Kesatuan Soviet membawa kepada kejatuhannya. Beliau disingkirkan daripada Direktorat Artilerinya pada akhir 1941, dan pada awal 1942 beliau dibicarakan di mahkamah tentera serta diturunkan pangkat ke Mejar-Jeneral, namun terselamat daripada hukuman mati kerana hubungannya yang baik dengan Stalin.

Selepas perang, Stalin dan Lavrentiy Beria memulakan pusingan baharu pembersihan politik. Kulik ditangkap atas tuduhan khianat pada tahun 1947 dan dipenjarakan sehingga 1950, apabila Stalin mengarahkan beliau dihukum bunuh.

Tarikh kenaikkan pangkat
 Komkor (Komander Kor)—20 November 1935
 Komandarm Pangkat Kedua (Komander Ketumbukan)—14 Jun 1937
 Komandarm Pangkat Pertama (Komander Ketumbukan)—8 Februari 1938
 Marshal sovetskogo soyuza (Marsyal Kesatuan Soviet)—7 Mei 1940
 Diturunkan pangkat ke Generalmayor (Mejar Jeneral)–17 Mac 1942
 Generalleytenant (Leftenan Jeneral)–15 April 1943
 Diturunkan pangkat sekali lagi ke Generalmayor (Mejar Jeneral)–9 Julai 1945
 Dikembalikan semula ke pangkat Marshal sovetskogo soyuza (Marsyal Kesatuan Soviet)—28 September 1957

 Rujukan 

Bibliografi





Category:Kelahiran 1890
Category:Kematian 1950
Category:Bolshevik
Category:Tentera Rusia
Category:Tentera Soviet
Category:Marsyal Kesatuan Soviet
Category:Dihukum mati